päivitetty 6.8.2025

Laajasalon peruskoulu

Lukuvuositiedote 2025-26

 

**Alatalo** **Ylätalo**Holmanmoisionpolku 1 Koulutanhua 1
00840 Helsinki 00840 Helsinki
PL 84302 PL 84301
00099 Helsingin kaupunki 00099 Helsingin kaupunki

Rehtori 050 326 9810 Kohdevastaava nn/ Palmia

Virka-apulaisrehtori 040 621 2880 Virka-apulaisrehtori 040 826 1406

Kuraattori 040 141 6360 Kuraattori 050 4013348

 **Ylätalo**

Opettajat 09 310 80499
Koulusihteeri 09 310 26033 Terveydenhoitaja 050 310 5635
Ruokala 09 310 82681
Opinto-ohjaajat 050-345 8195
040-718 7480

**Alatalo**

Opettajat 040 635 1298
Koulusihteeri 09 310 80786

Terveydenhoitaja 040 162 0750
Ruokala 09 310 80428
HMNKY iltapäiväkerho

iltapaivakerho@hnmky.fi

Facebook/Instagram Laajasalon peruskoulu

Kotisivut: www.hel.fi/fi/kasvatus-ja-koulutus/laajasalon-peruskoulu

Wilma: helsinki.inschool.fi

**Sisältö**

[**Henkilöstö**](#_HENKILÖSTÖ)  2

[**Työ- ja loma-ajat**](#_TYÖ-_JA_LOMA-AJAT) 3

[**Toiminta-ajatus**](#_TOIMINTA-AJATUS) 3

[**Tapahtumakalenteri**](#_TAPAHTUMAKALENTERI) 3

[**Opetus ja oppiminen**](#_OPETUS_JA_OPPIMINEN) 4

- Opetussuunnitelma ja lukujärjestykset
- Päivärytmi

- Ylätalon ruokailutavat
- Poissaolot
- Kieliohjelma
- Suomi toisena kielenä, S2
- Koti- ja ylläpitokielen opetus
- Katsomusaineiden opetus
- Digitalisaatio, TVT-opetus

**Lukuvuosisuunnitelma**….8
- Leirikoulu
- Uintiopetus
- Opintokäynnit

* Katsomustilaisuudet

[**Turvallisuus ja työrauha**](#_TURVALLISUUS_JA_TYÖRAUHA)  9
- Järjestyssäännöt

- Kännykkäsäännöt ylätalossa
- Välitunnit
- Seuraamukset
- Tapaturmat
- Lääkkeet
- Koulumatkat
- Yhteisistä tavaroista huolehtiminen

[**Kodin ja koulun yhteistyö**](#_KODIN_JA_KOULUN) 11
- Huoltajien yhteystiedot
- Vanhempainillat
- Wilma
- Puhelin
- Sähköposti

- LAAVA

- Luokkavanhemmat

- Palautetta koulun toiminnasta

[**Kouluvarusteet**](#_KOULUVARUSTEET) 13

- Oppilaiden älylaitteet
- Löytötavarat

[**Oppilaan tuki**](#_OPPILAAN_TUKI) 13
- Oppimisen tuki uudistuu
- Oppilashuolto ja moniammatillinen toiminta koulussa

- Oppilashuollon kuraattori-

ja psykologipalvelut
-YHR:n jäsenten keskeisiä tehtäviä

[**Oppimisen arviointi**](#_OPPIMISEN_ARVIOINTI) 16
- Tavoitteet
- Jatkuva arviointi
- Itsearvionti
- Väliarviointi

- Päättöarviointi
- Lukuvuositodistus

- Päättötodistus

[**Arjen käytäntöjä**](#_ARJEN_KÄYTÄNTÖJÄ) 17
- Aamuparkki
- Iltapäivätoiminta
- Kerhot
- Iltakäyttö
- Kierrätys ja kestävä kehitys
- Kouluruokailu

- Erityisruokavaliot
- Myöhästyminen
- Päivänavaus
- Samanaikaisopetus

[**Koulun hallinto**](#_KOULUN_HALLINTO) 18
- Johtokunta
- Koulun organisaatio
- Osallisuusryhmiä

#

## **HENKILÖSTÖ**

1A Krisse Munck
1B Asta Koivunen
1C Hanna Savola
1D Rebekka Kulvik
1-5E Janika Ristanen

2A Robert Brotherus / Katariina Kähkönen

2B Liisa Lahtela

2C Annina Viman

3A Eero Pitkänen
3B Elli Leino
3C Niko Aallonlatva
3D Milka Punttila

4A Marja Suua-Sulonen
4B Janika Eriksson-Sürel

4CD Antti Mikkonen Minja Mäkinen
4-7E Maarit Heinonen

5A Vera Leppäniemi
5B Katriona Aakkula
5C Aili Korteniemi
5D Jonna Lehtinen

6A Pihla Pelkonen
6B Leo Lintumäki
6C Tomi Asuintupa
6D Tuuli Suoranta

**Alatalo**

Olga Apilo S2 sa en

Jenni Honkaluoma, mu

Anni Koski-Tuuri, ela

Meritta Mattila, ela

Emmi Peltola ela

Pirjo Puhakka en

**Koulunkäynninohjaajat**

Aurora Belegu

Naznin Chowdhury

Merja Korhonen

Divya Padmaja Kumari

Petra Tarri

Tarja Urataipale

7A Sofia Blomberg, ai
7B Marjo Tuomi, ks
7C Tiina Taristo, hi, yh, ue
7D Maria Kumpulainen, en, ru

7E Lotta Jokipaltio-Hari, bi, ma
7F Maritta Paakkinen, ko, tt
7G Viveca Saarikoski, ru, es

7-9H Riitta Lyra
 Juha Kääriäinen

8A Jonna Tiljander, ko, tt
8B Heli-Maija Jussila, sa, en
8C Tuomas Salo, hi, ue, et
8D Suvi Nykänen, ai, S2
8E Ilkka Saarikoski, mu
8F Nina Toivonen-Kiili, bi, ma
8G Anna Nuutinen, ma

9A Sanna Kolkka, ma, ke
9B Elina Arala, ra, ru
9C Timo Auvinen, hi, yh
9D Essi Suomalainen, ai, S2
9E Aila Leppikangas, ku
9F Valtteri Veijanen, li, tt >
 Kirsi Kämäräinen, ma,fy, ke
9G Heidi Sandberg, li,tt >
 Kari Kukko, li

**Ylätalo**

Abdullahi Adan Ali, islam

Matias Aaltonen, opo

Eija Autio, en, ru

Isabel Granados Hidalgo, es

Marlene Gutierrez Escalon, es

 Minna Iittiläinen, ela

Annelise Kainulainen ela

Jussi Kiesilä, ks

Pia Kievari, opo

Päivi Kiuru, kouluvalmentaja

Maria Kontioinen, ai

Milli Kontkanen, ela

Timo Lumivaara, li, tt

Touko Miettinen, ma, fy

Riitta Mustonen, ko, tt

Sampo Mustonen, ma, fy

Pertti Pasanen, en

Eetu Torpström, li, tt

Hanna Tölli, ma, ke

**TOIMINTA-AJATUS**



*Lentoon Laajikasta*

*–ilo, luovuus, arvostus, ystävyys*

## **TYÖ- JA LOMA-AJAT**

Syyslukukausi 7.8.2025 (to) - 20.12.2025 (la)
- Syysloma 13.10.2025 (ma) - 17.10.2025 (pe)
- Joululoma 22.12.2025 (ma) - 6.1.2026 (ti)

Kevätlukukausi 7.1.2026 (ke) - 30.5.2026 (la)
- Talviloma 16.2.2026 (ma) - 20.2.2026 (pe)

## **TAPAHTUMAKALENTERI** (tarkemmat tiedotteet Wilmassa)

**ELO-SYYSKUU**

* **Vanhempainillat**:
	+ Tiistai 26.8.
		- klo 17 luokat 1-3
		- klo 18 yhteinen osuus
		- klo 18.30 luokat 4-6
	+ Torstai 28.8.
		- klo 17 luokat 7-9
		- Klo 18 Johtokunnan valintakokous kaudelle 2025-2029
* Perustiedot ja suostumukset -lomake on huoltajille auki ja päivitettävissä Wilmassa syyskuun loppuun
* Opettajien kutsumia palavereja oppilasasioissa, mm. pedagogisten asiakirjojen päivitystä
* **Koulukuvaukset Alatalossa ja Ylätalossa**

**LOKA-MARRASKUU**

* Syysloma on viikolla 42: 13.10.2025 (ma) - 17.10.2025 (pe)
* 9-luokkalaisten tet-viikot (1 vko/oppilas) 3.-14.11.2025
* lmoittautumis- ja hakuaika 7. luokalle sekä painotettuun opetukseen

**JOULUKUU**

* ilmoittautumis- ja hakuaika 7. luokalle sekä painotettuun opetukseen päättyy joulukuun alkupäivinä; tiedot tarkentuvat
* arviointikeskustelut alkavat
* Pormestarin itsenäisyysjuhlat 4. luokkalaisille

**TAMMI-HELMIKUU**

* arviointikeskustelut jatkuvat
* tulevien 1. luokkalaisten ilmoittautuminen
* tulevien 3. luokkalaisten kielivalinnat
* tulevien 3. lk painotetun musiikin ja 7. lk yläasteiden soveltuvuuskokeet
* luokka-asteiden 1-6 uintivuorot ilmoitetaan myöhemmin
* Talviloma viikolla 8: 16.2.2026 (ma) - 20.2.2026 (pe)

**MAALIS-HUHTIKUU**

* 8-luokkalaisten tet-viikot (1 vko/oppilas): 13.-24.4.2026

**TOUKO-KESÄKUU**

* Kevätjuhlat la 30.5.2026

##

## **OPETUS JA OPPIMINEN**

### **Opetussuunnitelma ja lukujärjestykset**

Helsingin kaupungin koulujen opetussuunnitelmat löytyvät Opetushallituksen ePerusteet sivustolta: <https://eperusteet.opintopolku.fi/#/fi/opetussuunnitelma/23395210/perusopetus/tiedot>

Tärkeimpiä tavoitteita:

* Oppilaan rooli on aktiivinen ja hän rakentaa omaa polkuaan joustavasti. Opintojen valinnaisuus on lisääntynyt.
* Panostamme ajattelemisen ja oppimaan oppimisen taitoihin. Muita laaja-alaisia tavoitteita ovat mm. tunne- ja vuorovaikutustaidot, arjen taidot, vaikuttaminen ja monilukutaito. Nämä sidotaan mukaan oppiaineiden taitotavoitteisiin.
* Arvioinnissa painottuvat oppimisprosessi ja itse- sekä vertaisarviointi.
* Opiskelemme oppiaineiden rajat ylittäviä monialaisia kokonaisuuksia eli ilmiöitä.
* Käytämme yhä enemmän tieto- ja viestintätekniikkaa.

Lukujärjestykset näkyvät Wilmassa kaikille oppilaille ja vaihtuvat vuoden vaihteessa. Alatalossa luokanopettajat voivat vaihdella oppilaiden tarpeiden ja tilanteen mukaan oppituntien järjestystä.

Päivärytmi

|  |
| --- |
| **Alatalo** |
| **oppitunti** |  |
| 1 | klo 8.30 – 9.15 |
| 2 | klo 9.20 – 10.05 |
| 3-4 | klo 10.30 – 12.30 |
|  | **ruokailut** |
| 5 | klo 12.45 – 13.30 |
| 6 | klo 13.45 – 14.30 |
| 7 | klo 14.33 – 15.15 |
| Ruokailut ovat klo 10.30 – 12.30 välillä erillisen ohjelman mukaisesti. |

|  |
| --- |
| **Ylätalo** |
| **oppitunti** | **5. lk** | **7. lk** | **8. lk** | **9. lk** |
| 1 | 8.30–9.15 | 8.30–9.15 | 8.30–9.15 | 8.30–9.15 |
| 2 | 9.20–10.05 | 9.20–10.05 | 9.20–10.05 | 9.20–10.05 |
| 3 | **ruokailut 10.25** | 10.30–11.15 | 10.30–11.15 | 10.30–11.15 |
| 4 | 10.45–11.30 | **ruokailut 11.15** | 11.15–12.00 | 11.30–12.15 |
| 4 | 11.45–12.30 | 11.45–12.30 | **ruokailut 12.00** | **ruokailut 12.15** |
| 5 | 12.45–13.30 | 12.45–13.30 | 12.45–13.30 | 12.45–13.30 |
| 6 | 13.45–14.30 | 13.45–14.30 | 13.45–14.30 | 13.45–14.30 |
| 7 | 14.45–15.30 | 14.45–15.30 | 14.45–15.30 | 14.45–15.30 |
| 8 | 15.30–16.15 | 15.30–16.15 | 15.30–16.15 | 15.30–16.15 |

Maksullinen välipala on tarjolla kysynnän mukaan 2-3 pv/vko

* Alatalossa klo 13.30–13.45
* Ylätalossa toistaiseksi tauolla. Tiedotamme, kun käynnistyy.

**Ylätalon ruokailutavat**

Laadittu Ylätalon oppilaskunnan hallituksen edustajien kanssa 17.5.2024 ja päivitetty johtokunnassa 27.5.2025

**Tervetuloa lounaalle**

* Rauhallista, terveellistä ja mukavaa ruokailua!
* Suosi kouluruokaa mieluummin kuin naposteltavia.
* Noudata sovittuja vuoroja, jotta kaikille riittää paikka.
* Jätä takki ja laukku kaappiin tai tuolin selkänojalle, riisu päähine.
* Maista monipuolisesti kaikkia ruokalajeja.
* Ota vain sen verran, kuin jaksat syödä.
* Voit hakea lisää halutessasi.
* Huomioi ystävällisesti muut ruokailijat.
* Palauta astiat tiskiin.
* Auta ja kiitä keittiöhenkilöstöä.
* Mobiililaitteiden käyttö ruokailun aikana on kielletty. Laite säilytetään kännykkäparkissa luokassa, kaapissa tai laukussa.

***Hyvää ruokahalua!***

### **Poissaolot**

Huoltajan tulee ilmoittaa oppilaan poissaolosta mahdollisimman pian Wilman kautta tai opettajan kanssa sovitulla tavalla. Luokanopettajat ja -ohjaajat seuraavat aktiivisesti poissaoloja. Noudatamme Helsingin perusopetuksen poissaoloihin puuttumisen portaita ja ennaltaehkäiseviä toimintatapoja. Opettajat ottavat nopeasti poissaolojen kertyessä yhteyttä huoltajiin puhelimitse ja wilma-viesteillä.

**Ylimääräisiä lomia huoltajan tulee hakea Wilmassa ”Lyhytaikainen poissaolo koulutyöstä”-lomakkeella, joka löytyy ”Hakemukset ja päätökset” välilehdeltä**. Luokanopettaja/-ohjaaja myöntää 1-5 päivän lomat, rehtori yli 5 koulupäivää kestävät lomat. Toivomme huoltajien harkitsevan tarkkaan ylimääräisten lomien anomista, sillä huoltajat vastaavat loman aikana lapsensa koulunkäynnin etenemisestä.

**Oppilaiden ylimääräisten poissaolojen vuoksi opettaja ei ole velvollinen erityisjärjestelyihin.** Koulussamme anotaan paljon ylimääräisiä lomia, joten esim. koeaikatauluja tai poikkeuspäiviä suunniteltaessa emme voi ottaa huomioon anottuja lomapäiviä.

**Kieliohjelma**
Laajasalon peruskoulussa on laaja kielivalikoima:

A1-kielet 1. lk alkaen englanti, ruotsi

A2-kielet 3. lk alkaen englanti, espanja, ranska, saksa
B-kieli 6. lk alkaen ruotsi

A-kielet 7. lk alkaen englanti, espanja, ranska, ruotsi, saksa

B-kielet 8. lk alkaen espanja, venäjä

Uuden ryhmän perustamisen minimikoko on 15 oppilasta.

**Suomi toisena kielenä, S2**
Oppilaat, joille suomi ei ole äidinkieli, saavat lisäopetusta suomen kielessä. Tuen tarpeen arvioivat opettajat yhdessä huoltajien kanssa.

### **Koti- ja ylläpitokielen opetus**

Mikäli oppilaalla on äidinkielenomainen kielitaito jossakin vieraassa kielessä, hänellä on oikeus koti-/ylläpitokielen opetukseen. Opetukseen voi ilmoittautua koulusihteerin kautta.

### **Katsomusaineiden opetus**

Oppilas ohjataan perusopetuslain mukaisesti oman uskonnon opetukseen tai elämänkatsomustiedon opetukseen.

Evankelis-luterilaiseen yhdyskuntaan kuuluva osallistuu aina tämän yhdyskunnan mukaiseen opetukseen.

Ortodoksiseen yhdyskuntaan kuuluva opiskelee ortodoksista otusta tai enemmistön mukaista opetusta.

Muuhun oman uskonnon opetukseen osallistutaan huoltajan pyynnöstä Osallistuminen oman uskonnon opetukseen -lomakkeella.

Myös uskonnolliseen yhdyskuntaan kuuluva oppilas voi huoltajan pyynnöstä osallistua elämänkatsomustiedon opetukseen, jos oppilas ei osallistu oman uskontonsa opetukseen.

Uskonnolliseen yhdyskuntaan kuulumaton opiskelee elämänkatsomustietoa tai voi huoltajan pyynnöstä osallistua enemmistön mukaiseen opetukseen.

Jos oppilas ei osallistu koulun/kaupungin järjestämään oman uskonnon tai elämänkatsomustiedon opetukseen (pl. ev.lut ja ort), koulu järjestää hänelle korvaavana opetuksena muuta opetusta tai ohjattua toimintaa.

Oppilas voi osallistua koulun korvaavan opetuksen sijaan oman uskonnollisen yhdyskunnan opetukseen. Huoltajan tulee toimittaa koululle selvitys oppilaan jäsenyydestä asianomaisessa uskonnollisessa yhdyskunnassa ja osallistumisesta koulun ulkopuoliseen opetukseen. Uskonnollisen yhdyskunnan antamasta opetuksesta mahdollisesti saatua arvosanaa ei merkitä todistukseen, eikä myöskään perusopetuksen päättötodistukseen.

Enemmistön (ev.lut) mukaiseen opetukseen voivat aina osallistua kaikki oppilaat huoltajan pyynnöstä - niin uskonnollisiin yhdyskuntiin kuuluvat kuin niihin kuulumattomat oppilaat.

### **Digitalisaatio, tvt-opetus**

Tieto- ja viestintätekniikan opetusta annetaan koulussamme kaikenikäisille oppilaille. Tietotekniikka ei ole erillinen oppiaine, vaan sitä opetetaan eri aineiden tunnilla. Kaikilla 3-9 luokkien oppilailla on henkilökohtainen tietokone. Muilla koulumme oppilailla on yhteiskäyttötietokoneet. Lisätietoja antavat av-vastaavamme Tomi Asuintupa, Antti Mikkonen ja Sampo Mustonen.

## **LUKUVUOSISUUNNITELMA 2025-26**

Koulu laatii lukuvuosisuunnitelman lukuvuoden aluksi Wilmaan ja johtokunta hyväksyy sen syyskuussa. Lukuvuosisuunnitelma on vuosittainen tarkennus opetussuunnitelmaan ja se laaditaan o365:n sovelluksessa.

### **Leirikoulu**

Leirikoulu on koulun ulkopuolella järjestettävää opetusta, jollaista järjestetään oppilaiden, huoltajien ja opettajan yhteisestä vapaaehtoisesta sopimuksesta. Opettajat tiedottavat omien luokkiensa leirikoulujen suunnittelu- ja varainkeruutilanteesta.

**Uintiopetus**
Oppilaat (1-6 lk) osallistuvat koulun järjestämään uintiopetukseen. Tämän lukuvuoden aikataulut tiedotetaan kesällä 2025. Opettajat tiedottavat järjestelyistä ja aikataulusta tarkemmin.

### **Opintokäynnit**

Luokat tekevät opintokäyntejä lukuvuoden aikana. Jos opintokäynti kestää koko päivän, oppilaat saavat koulusta eväät, jotka pakataan kestävän kehityksen periaatteiden mukaisesti omiin eväsrasioihin ja juomapulloihin.

### **Katsomustilaisuudet**

Luokka-asteille 1-6 järjestämme yhteistyössä Roihuvuoren seurakunnan kanssa joulukirkkotilaisuuden. Vaihtoehtoisen tilaisuuden opettajat järjestävät koulun liikuntasalissa samaan aikaan ja tilaisuus sisältää jouluisen tarinan sekä musiikkia. Lisätieto- ja ilmoittautumislomake jaetaan marraskuussa.

## **TURVALLISUUS JA TYÖRAUHA**

### **Laajasalon peruskoulun järjestyssäännöt**

Järjestyssäännöt ovat voimassa kouluaikana. Niitä noudatetaan kaikissa koulun järjestämissä tilaisuuksissa, myös koulumatkoilla, tutustumiskäynneillä ja retkillä.

Järjestyssäännöt ovat nähtävissä koulun tiloissa, kotisivuilla ja lukuvuositiedotteessa.

**Järjestyssäännöt**

Johtokunta 27.5.2025/§8

* Käyttäydymme ystävällisesti ja huomaavaisesti.
* Emme kiusaa emmekä osallistu kiusaamiseen.
* Emme syrji emmekä osallistu syrjimiseen.
* Noudatamme aikuisten antamia ohjeita ja aikatauluja.
* Huolehdimme yhteisistä työvälineistä ja -ympäristöstä.
* Annamme työrauhan kaikille.
* Toimimme turvallisesti välitunneilla.
* Koulun alueelta poistutaan vain aikuisen luvalla.
* Puhelinta tai muuta mobiililaitetta ei saa käyttää oppitunnin aikana lukuun ottamatta niiden käyttöä opettajan luvalla oppimiseen taikka rehtorin tai opettajan luvalla henkilökohtaiseen terveydenhoitoon tai apuvälineenä.
* Mobiililaitteet on kielletty myös ruokailussa sekä 1-6 luokilla välitunneilla. 7-9 -luokilla mobiililaitteita suositellaan välitunneilla pidettäväksi kaapissa tai laukussa.
* Ruokailemme rauhallisesti, siististi ja terveellisesti.
* Vaalimme oppimisen iloa ja hyvää ilmapiiriä.

**Mobiililaitekäytännöt 1.8.2025 alkaen**

1-6 luokat

* Mobiililaitteet ovat omassa tai aineopetuksen luokassa kännykkäparkissa koko koulupäivän ajan.

7-9 luokat

* Oppituntien ajan mobiililaitteet ovat kännykkäparkissa.
* Ruokailussa mobiililaitteet ovat oppilaan lukitussa kaapissa tai laukussa. Niiden käyttö on kielletty ruokailun aikana.
* Suosittelemme, että mobiililaitteita ei käytetä välitunneilla, vaan ne säilytetään laukussa tai lukitussa kaapissa.

**Kodin ja koulun välinen viestintä**

Oppilas voi oman luokanopettajan tai -ohjaajan kanssa sovitusti käyttää mobiililaitteitaan terveyden kannalta tärkeisiin toimintoihin ja erittäin tärkeiden viestien lähettämiseen huoltajalleen.

Seuraamukset

Jos puhelin näkyy ruokailussa, opettaja ottaa puhelimen loppupäiväksi opehuoneeseen.

* Kolme kertaa puhelin kerätty pois > kasvatuskeskustelu huoltajan kanssa
* Mikäli oppilas ei anna puhelinta, seurauksena on jälki-istunto.

Opettajat keräävät puhelimet parkkiin välittömästi koulupäivän tai tunnin alussa luokkaan mennessä, ennen kuin oppilaat istuvat paikoilleen. 1-6 luokilla koulupäivän päättyessä ja 7-9 luokilla oppitunnin lopussa oppilaat saavat poistua, kun jokainen on ottanut oman puhelimensa parkista. Unohtuneen puhelimen opettaja vie opehuoneeseen löytötavaroihin koulupäivän päätteeksi tai välitunnin aikana.

**Välitunnit**
Alatalossa välitunnit vietetään koulun piha-alueilla välituntivalvojien valvonnassa. Pyörätelineiden luona ei oleskella. Turvallisuussyistä on liuku- ja jäämäkien tekeminen, leikkipainit ja muut ”Kukkulan kuningas” –tyyppiset leikit sekä lumipallojen, kivien yms. heittely kielletty.

Ylätalossa oppilaat voivat viettää välitunnit sisällä, joskin suosittelemme happihyppelyä. **Koulualueelta poistuminen on kielletty koulupäivän aikana. Luvattomia poistumisia valvotaan, niistä seuraa jälki-istunto ja ilmoitus kotiin.** Koulun tapaturmavakuutus ei kata luvattomien alueelta poistumisten aikana sattuneissa tilanteissa tulleita vahinkoja.

# **Seuraamukset**Koulun aikuiset puuttuvat sääntöjen vastaiseen käyttäytymiseen ja kiusaamiseen. Kasvatuksellisesti on tärkeää, että sopimattomasta toiminnasta seuraa aina jotakin ja virheistä opitaan vastaisuuden varalle. Oppilaiden kanssa keskustellaan paljon oikeasta ja väärästä käytöksestä. Sopimattomasta käytöksestä keskustellaan sen aikuisen kanssa, joka tilanteen ensimmäisenä havaitsee. Luokanopettaja/ -ohjaaja, johtoryhmän jäsen tai rehtori osallistuvat myös keskusteluihin tarvittaessa.

Mikäli oppilas tahallaan rikkoo tavaroita tai sotkee koulussa, häntä opastetaan hyvittämään tekonsa esim. siivoamalla jälkensä. Perusopetuslain mukaisesti varsinaisia kurinpitotoimia koulussamme ovat kasvatuskeskustelu, jälki-istunto, kirjallinen varoitus ja määräaikainen erottaminen.

## **Tapaturmat**

Helsingin kaupunki on vakuuttanut tapaturmien varalta kaikki koululaiset. Vakuutus on voimassa koulussa, koulumatkoilla ja koulun ulkopuolisen toiminnan aikana. Koulun ulkopuolista toimintaa ovat urheilutapahtumat, retket, opintokäynnit ja leirikoulut. Vakuutus ei kata kotimaassa oppilaiden henkilökohtaista omaisuutta. Hallintoassistentti täyttää tapaturmalomakkeen ja lähettää sen vakuutusyhtiölle. Tapaturmavakuutus korvaa vain julkisen terveydenhuollon kustannuksia.

Pienet koulupäivän aikana sattuneet tapaturmat hoitavat paikalla olevat koulun aikuiset. Tapaturmasta ilmoitetaan huoltajille, jotka ovat vastuussa lapsensa saattamisesta jatkohoitoon.

Mikäli tapaturma vaatii lääkärinhoitoa, oppilaat/opiskelijat ohjataan aina ensin terveysasemalle. Terveysaseman lääkäri voi ohjata koululaisen (alle 15 v.) Lasten- ja Nuorten sairaalaan ja yli 16v. terveyskeskuspäivystykseen.

Koulun kansainväliseen toimintaan liittyvien matkojen ajaksi oppilaille on Helsingin kaupungin ottama matkavakuutus, johon sisältyy myös matkatavaravakuutus.

**Lääkkeet**
Huoltajia pyydetään opastamaan lapsiaan mahdollisten lääkkeiden käytössä. Oppilaan tulisi pystyä itsenäisesti huolehtimaan mahdollisesta kouluaikana tapahtuvasta lääkityksestä, **opettajilla ei ole lupaa antaa oppilaille lääkeaineita.** Hätäensiapua jokainen on velvollinen antamaan ja siksi on tärkeää, että koulun henkilöstö on tietoinen esim. oppilaan vakavasta allergiasta ja mahdollisesti mukana olevasta lääkkeestä.

### **Koulumatkat**

Vaaratilanteiden ja vahinkojen välttämiseksi toivomme, että lasten kanssa keskustellaan kotona liikenneturvallisuudesta ja varovaisuudesta etenkin risteyksissä ja ajoradan ylityksissä. Matkaa kannattaa harjoitella oman lapsen kanssa yhdessä kulkien.

Pyydämme kaikkia autoilijoita huomioimaan koulutien varrella jalankulkijat ja pyöräilijät. Oppilaita kouluun kuljetettaessa pyydämme unohtamaan kiireen. Muutaman minuutin myöhästymisen pyytäminen anteeksi opettajalta on pieni asia, lapsi liikenneonnettomuudessa ei ole.

1-2. luokkalaiset kulkevat itsenäiset koulumatkat jalkaisin tai bussilla. Mikäli lasta saatetaan koulumatkalla, voi kouluun myös pyöräillä, mutta pienimmät eivät saa pyöräillä yksin vilkkaassa koulumatkaliikenteessä. 3.-9. luokkalaiset voivat tulla kouluun pyörällä ja toivomme pyöräilykypärän käyttöä. Oppilaiden kanssa käydään läpi liikenneturvallisuutta ja –sääntöjä, mutta toivomme sääntöihin opastamista myös kotona.

Suurimmalla osalla koulumme oppilaista koulumatkat ovat lyhyet. Toivomme, että **yhä useampi oppilas kulkisi koulumatkat itsenäisesti**. Näin saisimme lisättyä arkiliikuntaa oppilaiden päivään ja myös aamuruuhka koulun läheisyydessä helpottuu ja alue tulee turvallisemmaksi.

Mikäli oppilas asuu koulumme oppilaaksiottoalueella, ja koulumatka on 1-6 luokilla yli 2 km yhteen suuntaan tai 7-9 luokilla yli 3 km, huoltaja voi anoa HSL:n lippua. Matkalippuasioita hoitavat hallintoassistentit. Painotettuun opetukseen osallistuvat oppilaat voivat anoa koulumatkatukea myös koulun oppilaaksiottoalueen ulkopuolella asuessaan.

### **Yhteisistä tavaroista huolehtiminen**

Toivomme jokaisen huolehtivan rakennusten siisteyden säilymisestä sekä käsittelevän oppimisvälineitä asianmukaisesti. Mikäli oppilas tahallaan rikkoo tai sotkee kiinteistöä tai oppimateriaalia, oppikirjoja tms, hänen on korvattava ilkivallasta aiheutuneet kustannukset.

## **KODIN JA KOULUN YHTEISTYÖ**

**Huoltajien yhteystiedot**

Muutokset yhteystiedoissa pyydämme ilmoittamaan välittömästi luokanopettajalle/-ohjaajalle ja koulusihteerille puhelimitse tai Wilma-viestillä. Elo-syyskuun aikana huoltajat voivat itse päivittää yhteystiedot Wilmassa.

### **Vanhempainillat**

Koulussamme järjestetään useita erilaisia vanhempainiltoja lukuvuoden aikana ja niistä tiedotetaan Wilmassa.

## **Wilma** Wilma on kodin ja koulun yhteistyön tärkein väline. Wilman avulla on helppo seurata ja selvittää oppilaan poissaoloja sekä vaihtaa viestejä opettajan ja huoltajan kesken. Huoltajien toivotaan käyvän säännöllisesti Wilmassa, opettajat merkitsevät poissaolot Wilmaan ja katsovat samalla tulleet viestit. Wilmassa on usein värikoodattuja tuntimerkintöjä ja niiden tarkennuksia (esim. harmaa – sinulta puuttui koulutarvikkeita tai keltainen – otit vastuuta omasta oppimisestasi). Tuntimerkintöjen selitykset näkyvät Wilman selainversiossa.

Huoltaja voi Wilman asetuksista tilata itselleen sähköpostiin ilmoituksen esimerkiksi tuntimerkinnöistä ja uusista viesteistä tai tiedotteista.

Uusien oppilaiden huoltajat voivat olla yhteydessä hallintoassistenttiin tunnusten saamiseksi, samoin jos tunnukset ovat unohtuneet. **Huoltajan tunnuksia ei saa antaa oppilaan käyttöön!**

Wilman osoite: [**https://helsinki.inschool.fi**](https://helsinki.inschool.fi)

### **Puhelin**

Pääasiallinen yhteydenpitoväline on Wilma, mutta akuuteissa tilanteissa on mahdollista soittaa opettajien huoneeseen välituntien aikana tai jättää soittopyyntö hallintoassitentille. Vastaajaan jätetyt viestit eivät valitettavasti välity eteenpäin.

Sähköposti
Henkilökunnan ja oppilaiden sähköpostiosoitteet ovat pääasiassa muotoa etunimi.sukunimi@edu.hel.fi. Opettajien kanssa viestimiseen toivomme käytettävän Wilmaa sähköpostin sijasta.

### **Vanhempainyhdistys LAAVA**

LAAVA ry on Laajasalon peruskoulun alakoulun ja yläkoulun yhteinen vanhempainyhdistys. Toiminnan pohjana on oppilaiden, huoltajien ja koulun henkilökunnan tarpeet: Lasten ja nuorten oppimisen, koulussa viihtymisen, hyvinvoinnin ja turvallisuuden edistäminen, opettajien työn ja pedagogiikan tukeminen sekä yhteisöllisyyden ja yhteisöön kuulumisen tunteen lisääminen. Ks lisää [laava.yhdistysavain.fi](https://laava.yhdistysavain.fi/) tai laita viestiä laajikanvanhemmat@gmail.com Tervetuloa mukaan!

### **Luokkavanhemmat**

Koulussamme toimii luokkien edustajavanhemmista koostuva luokkavanhempien verkosto, jonka koollekutsujina toimivat kouluvalmentaja ja rehtori. Tapaamisia on 3-4 / lukuvuosi. Käymme yhteistä keskustelua laajasti lasten ja nuorten turvallisuuteen ja hyvinvointiin liittyvistä teemoista yhdessä moniammatillisen oppilashuollon kanssa. Lämpimästi tervetuloa mukaan!

### **Palautetta koulun toiminnasta**

Otamme mielellämme vastaan palautetta koulumme toiminnasta. Palautetta voi antaa koulun johdolle suoraan tai johtokunnan, vanhempainyhdistyksen ja henkilökunnan kautta.

Kaikki koulun oppilaat, huoltajat ja yhteistyökumppanit ovat lämpimästi tervetulleita osallistumaan koulun toiminnan kehittämiseen!

## **KOULUVARUSTEET**

Oppilaat saavat käyttöönsä koulusta tarvitsemansa oppikirjat, välineet ja opiskelumateriaalit. Koulun kirjoja ja laitteita on kohdeltava asianmukaisesti ja toivomme, että uudet kirjat päällystetään. Opettajat tiedottavat käytettävistä oppikirjoista ja niiden mahdollisesta kierrättämisestä. **Koulu ei korvaa oppilaiden henkilökohtaisten tavaroiden katoamista**, siksi kännykät, rahat ja muu arvokas tavara on suotavaa jättää koulupäivien ajaksi kotiin. Sama ohjeistus on voimassa myös leirikouluissa ja opintokäynneillä.

Liikuntatunneille oppilaat ottavat erilliset liikuntavaatteet mukaan, liikuntaa opettavat tiedottavat asiasta tarkemmin.

Jokaisella 7.-9. luokan oppilaalla on oma lukollinen kaappi, joka toimii numerokoodilla. Oppituntien aikana oppilaan on hyvä säilyttää laukkunsa, ulkovaatteensa ja muut ylimääräiset tavaransa kaapissaan. Oppitunneille otetaan mukaan kyseisellä tunnilla tarvittavat välineet. Oppilaan on lisäksi huolehdittava, että koulupäivän päätyttyä kaappiin ei jää seuraavan päivän tehtäviin liittyviä kirjoja yms. Numerokoodia tai omaa oppilaskaappia ei saa antaa muiden käyttöön.

**Oppilaiden älylaitteet**

Oppilaiden omia kännyköitä ja muita laitteita saa käyttää oppitunneilla vain opettajan luvalla koulutehtävien tekemiseen. Mikäli oppilaalla on kännykkä koulussa, se kerätään oppitunnin alussa puhelinparkkiin. Kännykät ja muut laitteet ovat aina perheiden omalla vastuulla, koulu ei korvaa mahdollisia katoamisia tai särkymisiä. Koska koulu pyrkii tarjoamaan tarvittavat välineet, emme suosittele omien laitteiden tuomista.

### **Löytötavarat**

Oppilaat unohtavat kouluun paljon vaatteita ja muuta tavaraa. Säilytämme löytötavaroita lukuvuoden ajan ja sitten ne toimitetaan hyväntekeväisyyteen. Löytötavaroita voi kysellä kouluisänniltä. **Toivomme, että nimikoitte oppilaiden vaatteet ja kengät**.

## OPPILAAN TUKI

Oppimisen tuen uusi lainsäädäntö astuu voimaan 1.8.2025 alkaen.

* Lukuvuosi 2025-2026 siirtymäaikaa.​
* Kaikki oppilaat lähtökohtaisesti ryhmäkohtaisessa tuessa.​
* Jos ryhmäkohtainen tuki ei riitä, arvioidaan tarvetta siirtyä oppilaskohtaiseen tukeen (oppiaine kerrallaan).​
* Oppilaskohtaisessa tuessa oppilas opiskelee oppiainetta pienryhmässä alle puolet oppiaineesta -> erityisopettaja opettaa.​
* Oppilaskohtaisessa tuessa oppilas opiskelee oppiainetta pienryhmässä yli puolet oppiaineesta -> erityisluokanopettaja opettaa.​
* Tarkistetaan ensimmäisenä, onko tukitoimet-listaa hyödynnetty kattavasti.​
* Huoli voi nousta koululta tai kotoa, jolloin tehdään tuen tarpeen arviointi.

Tukitoimet

Luokanopettaja kirjaa oppilaan tarvitsemia tukitoimia Wilmaan sitä mukaa, kun niitä kertyy, esim. tehtävien eriyttäminen, oppimisympäristön järjestely, sosiaalinen tuki yms. Jos ryhmämuotoinen tuki ei riitä ja kirjattuja tukitoimia kertyy huomattava määrä, hän keskustelee huoltajien kanssa ja valmistelee yhteistyössä erityisopettajan kanssa oppilaskohtaisen tuen päätöksen. Koulun moniammatillisessa oppilashuoltoryhmässä sovitaan jatkotoimista.

**Oppilashuolto ja moniammatillinen toiminta koulussa**

Koulussa toimii moniammatillinen työryhmä, yhteisöllinen oppilashuoltoryhmä YHR, johon kuuluvat virka-apulaisrehtori, laaja-alaiset erityisopettajat, kuraattori ja koulupsykologi, opinto-ohjaajat, kouluvalmentaja ja terveydenhoitajat. Ryhmän tehtävänä on suunnitella, koordinoida ja toteuttaa koko koulun oppilaiden hyvinvointiin ja turvallisuuteen liittyviä asioita.

Luokkien tilannetta käsitellään luokka-asteittain yhdessä luokanopettajien ja -ohjaajien kanssa vähintään kerran lukuvuoden aikana. Tarvittaessa luokan asioiden käsittelyä varten voidaan sopia toinen tapaaminen.

Yksittäisen oppilaan asioiden käsittelyä varten voidaan tarvittaessa sopia monialainen työryhmä, josta on alustavasti keskusteltu huoltajan kanssa. Oppilashuoltoryhmässä tarkennetaan, ketkä osallistuvat yhteistyöhön kunkin tilanteen tarpeiden mukaan.

Oppilaalla on mahdollisuus saada yksilökohtaista oppilashuoltoa koulupäivän aikana, mikä tarkoittaa yksittäiselle oppilaalle annettavia terveydenhuollon, kuraattorin ja koulupsykologin palveluja sekä moniammatillista /-alaista yhteistyötä.

Yksilökohtaisen oppilashuollon palveluilla tuetaan oppilaiden oppimista, koulunkäyntiä ja kokonaisvaltaista hyvinvointia, sosiaalisia ja psyykkisiä valmiuksia sekä arjen sujumista. Yksilökohtaista oppilashuoltoa toteutetaan aina yhteistyössä koulun henkilökunnan, oppilaan, huoltajien ja muiden läheisten kanssa. Opettajat tunnistavat oppilaiden tuen tarpeita ja ovat mukana tilanteiden selvittelyssä sekä tuen suunnittelussa ja toteuttamisessa oppilashuoltohenkilöstön kanssa.

### **YHR:n jäsenten keskeisiä tehtäviä**

**Virka-apulaisrehtori**
Virka-apulaisrehtori on kokonaisvastuussa koulunsa oppilashuoltotyöstä ja johtaa yhteisöllistä hyvinvointityötä. Toimii yleensä YHR:n puheenjohtajana ja vastaa käytännön työn organisoinnista, suunnittelusta ja toteuttamisesta.

**Luokanopettaja/erityisluokanopettaja/luokanohjaaja**
Tehtävänä on toimia oppilaan lähimpänä aikuisena koulussa ja vastata oman luokkansa asioista ja arjesta koulussa. Ensimmäinen ja lähin yhteyshenkilö koulun ja kodin välillä.

**Erityisopettaja**Tukee ja ohjaa kasvun ja oppimaan oppimisen taitoja. Arvioi oppilaan tarvitsemaan tukea oppimiseen ja koulunkäyntiin.

**Terveydenhoitajat**Terveydenhoitaja on terveydenhuollon asiantuntija kouluyhteisössä.

**Koulukuraattori**Kuraattori on koulun sosiaalityöntekijä, jonka tehtävänä on tukea oppilaan /lapsen/nuoren hyvinvointia ja koulutyötä yhdessä koulun muiden aikuisten ja kotiväen kanssa sekä koulun ulkopuolisten tutkimus- ja tukipalvelujen kanssa. Työn tavoitteena on, että oppilas/lapsi /nuori saa ohjausta, tukea ja kannustusta koulutyöhönsä, omaan kasvuunsa ja elämäänsä liittyvissä asioissa sekä apua ongelmatilanteissa.

**Koulupsykologi**Koulupsykologin työn tavoitteena on lapsen hyvinvoinnin ja oppimisen tukeminen sekä mahdollisten tukitoimien suunnittelu yhteistyössä koulun muiden aikuisten ja lapsen vanhempien kanssa. Usein koulupsykologin puoleen käännytään silloin, kun on huolta lapsen oppimisesta, keskittymisestä tai tunne-elämästä.

Kuraattori ja koulupsykologi osallistuvat yhteisöllisen oppilashuollon suunnitteluun, koordinointiin ja toteuttamiseen yhteistyössä koulun henkilöstön kanssa.

**Oppilaanohjaus**

Oppilaanohjaajat tukevat oppilaita opiskelussa, oppimaan oppimisessa ja opiskelupaikan löytämisessä.

**Kouluvalmentaja**Kouluvalmentaja on koulun nuorisotyöntekijä. Hän tukee ryhmäytymistä, oppilaiden kouluun kiinnittymistä ja kodin ja koulun välistä yhteistyötä.

## **OPPIMISEN ARVIOINTI**

**Tavoitteet**
Lukuvuoden keskeiset tavoitteet asetetaan syksyllä oppiainekohtaisesti opetussuunnitelman pohjalta. Nämä sisältävät sekä oppiaineen sisältöihin liittyviä että opiskelutaitoihin liittyviä tavoitteita. Tavoitteet käydään läpi yhdessä oppilaan ja opettajan kesken, ja huoltajat ovat mukana mahdollisuuksien mukaan.

### Jatkuva arviointi

Arviointia tehdään jatkuvasti pitkin vuotta. Opettajat tiedottavat oppilaille ja huoltajille käytännöistään. Jatkuva arviointi sisältää suullista ja kirjallista palautetta oppilaalle tuntityöskentelystä, tehtävien suorittamisesta sekä erilaisista kirjallisista ja suullisista tehtävistä. Tämän lisäksi voidaan pitää myös kokeita. Kokeista tiedotetaan huoltajia Wilmassa.

**Itsearviointi**
Oppilaita kasvatetaan itsenäiseen työskentelyyn ja oman työnsä suunnitteluun. Työskentely vaikuttaa oppiaineiden arviointiin. Oppilasta ohjataan säännöllisesti arvioimaan omaa ja muiden oppilaiden työskentelyä ja oppimista ikätasoisesti. Eri oppiaineista suoritetaan itsearviointia erityisesti lukukauden lopussa oppiaineiden omien itsearviointilomakkeiden avulla.

Luokilla 1-6 käytetään joulukuussa täytettävää yhteistä itsearviointilomaketta, jota opettaja kommentoi sovituin osin, ja joka lähetetään kotiin nähtäväksi ja kommentoitavaksi.

Luokilla 7-9 tehdään itsearviointi oppiaineittain. Itsearviointien pohjalta käydään arviointikeskustelu oppilaan ja aineenopettajan kesken ennen joulun väliarviointia.

### **Väliarviointi = oppimiskeskustelu**

Luokilla 1-6 väliarviointi käydään kolmikantakeskusteluna marras-tammikuussa. Keskusteluun osallistuvat opettaja, oppilas ja huoltaja, tarvittaessa myös erityisopettaja, aineopettaja tai esim. moniammatillisen tiimin edustaja.

Arviointiviikolle laaditaan lukujärjestys, jossa oppilaiden koulupäiviä voidaan lyhentää niin, että luokanopettajat vapautuvat pitämään keskusteluja. Lyhentämistä voi tehdä esim. jakotunteja ja pienryhmiä yhdistämällä.

Oppimiskeskustelun tarkoitus on ohjata ja tukea oppilaan koulunkäyntiä. On tärkeää, että kaikille osapuolille muodostuu realistinen kuva opintojen etenemisestä. Myös vaikeita asioita pitää uskaltaa ottaa puheeksi. Joitakin asioita voi käsitellä myös aikuisten kesken ilman oppilasta.

Luokilla 7-9 oppilaat saavat syyslukukauden päätteeksi väliarvioinnin, jossa oppiaineet on arvioitu numeroin.

Jos on vaarana, että oppiaineesta olisi tulossa hylätty arviointi, opettaja lähettää ennakkotiedon oppilaalle ja huoltajille viimeistään marraskuun lopussa ja huhtikuun lopussa.

### **Päättöarviointi**

Päättöarviointi on eri asia kuin 9.-luokan lukuvuosiarviointi. Päättöarviointi perustuu valtakunnallisiin päättöarvioinnin kriteereihin. Opettajat tiedottavat oman päättöarvosanan muodostumisesta omassa oppiaineessaan. Toisissa oppiaineissa korostuu päättövaiheen osaaminen, toisissa oppiaineissa huomioidaan eri vuosiluokkien tavoitteiden toteutumista.

**Lukuvuositodistus**
Lukuvuoden päätteeksi annetaan lukuvuositodistus. Opetussuunnitelman mukaan lukuvuositodistus on sanallinen luokka-asteilla 1-3 ja numeerinen luokka-asteilla 4-9. Lukuvuosiarvioinnissa otetaan huomioon oppiaineen tavoitteet monipuolisesti: sekä tuntityöskentely, erilaiset suulliset ja kirjalliset tehtävät että kokeet vaikuttavat lukuvuositodistuksen arviointiin.

Käyttäytyminen arvioidaan 1.-3. luokkalaisilla sanallisesti erillisessä liitteessä, 4.-9. luokilla käyttäytyminen arvioidaan numerolla. Käyttäytymisen arviointi pohjautuu koulussa laadittuihin käyttäytymisen arvioinnin kriteereihin.

[Luokat 1-3 käyttäytymisen arvioinnin kriteerit](https://hkiopev.sharepoint.com/%3Aw%3A/r/sites/Laajasalonperuskoulu/Jaetut%20asiakirjat/Arviointi/K%C3%A4ytt%C3%A4ytyminen/K%C3%A4ytt%C3%A4ytymisen%20arvioinnin%20kriteerit%201-3%20lk.docx?d=wac0dfb8b4f6044aaa9cfa698ec441361&csf=1&web=1&e=4eSUiR)

[Luokat 4-9 käyttäytymisen arvioinnin kriteerit](https://hkiopev.sharepoint.com/%3Aw%3A/r/sites/Laajasalonperuskoulu/Jaetut%20asiakirjat/Arviointi/K%C3%A4ytt%C3%A4ytyminen/K%C3%A4ytt%C3%A4ytymisen%20arvioinnin%20kriteerit%204-9%20lk.docx?d=w2c8063233813435eb431f7e5a4fe3038&csf=1&web=1&e=K9kmMU)

**Päättötodistus**
Päättötodistus annetaan perusopetuksen päättyessä oppilaalle, joka on saavuttanut perusopetuksen koko oppimäärän tavoitteet vähintään arvosanan viisi edellyttämän osaamisen mukaisesti. Päättötodistuksen arvosanoilla oppilas hakeutuu jatko-opintoihin.

## **ARJEN KÄYTÄNTÖJÄ**

### **Aamuparkki**

HNMKY järjestää koulumme tiloissa maksutonta aamuparkkitoimintaa 1.-2. -luokkalaisille ja erityisen tuen oppilaille. Aamuparkkiin ilmoittaudutaan Wilmassa kohdassa Hakemukset ja päätökset – Tee uusi hakemus.

**Iltapäivätoiminta**
HNMKY järjestää koulumme tiloissa iltapäivätoimintaa. Leikkipuisto Kiiltotähti järjestää avointa iltapäivätoimintaa.

### **Kerhot**

Oppilaille on tarjolla lukuvuosittain vaihtuvaa kerhotoimintaa, josta tiedotetaan Wilmassa. Osa kerhoista voi olla eri toimijoiden ja yhteistyötahojen järjestämiä.

**Iltakäyttö**
Helsinkiläiset järjestöt, yritykset ja yksityiset henkilöt voivat anoa koulujen ja oppilaitosten tilojen käyttövuoroja illoiksi ja viikonlopuiksi. Tiloja haetaan julkisen kalenterin kautta, josta näet jo varatut vuorot osoitteessa [Liikuntatilakalenteri](https://liikuntakauppa.hel.fi/helsinginkaupunki/ng/shop/public-calendar) (https://liikuntakauppa.hel.fi/helsinginkaupunki/ng/shop/public-calendar.) Esim. Laajasalon HJK, MLL ja Laajasalon Naisvoimistelijat järjestävät toimintaa iltaisin, kiinnostuneiden kannattaa olla yhteydessä suoraan yhdistyksiin ja urheiluseuroihin.

### **Kierrätys ja kestävä kehitys**

### Lajittelemme luokissa mm. biojätteet, paperit ja sekajätteen. Oppilaille on myös oma ympäristöasioihin perehtyvä Ekorölli-ryhmä.

**Kouluruokailu**
Koulu tarjoaa kaikille oppilaille lämpimän aterian koulupäivinä ja retkipäivinä retkieväät. Kouluruokailu on myös opetustilanne, jossa harjoitellaan ruokailu- ja käytöstapoja sekä opetellaan maistamaan uusiakin ruokalajeja. Oppilaat saavat ottaa itse ruokansa. Koulun aikuiset ruokailevat yhdessä oppilaiden kanssa. Koulussamme on valmistuskeittiöt.

**Erityisruokavaliot ja allergiat**

Huoltajat tiedottavat lastensa erityisruokavaliot ja allergiat koululle Wilman kautta. Mahdollista erityisruokavaliota vaativista ruoka-allergioista tulee toimittaa lääkärintodistus Wilma-ilmoituksessa. Koska osa lasten ruoka-aineallergioista häviää iän myötä, tilanne on hyvä tarkistaa vuosittain.

Lääkärintodistusta ei edellytetä kasvisruokavaliossa, vegaaniruokavaliossa, uskonnollisiin syihin perustuvassa ruokavaliossa eikä vähälaktoosisessa ruokavaliossa, mutta myös näistä täytetään erityisruokavaliolomake Wilmassa

Koulumme ruokapalvelut järjestää Helsingin Palvelukeskus.

### **Myöhästyminen**

Oppilaan odotetaan saapuvan kouluun aikataulun mukaisesti. Myöhästymisistä tulee merkintä Wilmaan. Mikäli oppilas myöhästyy koulun ulkopuoliselta oppitunnilta tai retkeltä, hänen on ilmoittauduttava viipymättä lähimmälle koulun aikuiselle, joka järjestää oppilaalle korvaavat opetusjärjestelyt.

### **Päivänavaus**Päivänavaus on luokissa yleensä oman opettajan pitämänä. Silloin tällöin eri osallisuusryhmät järjestävät päivänavauksen keskusradion kautta.

## **KOULUN HALLINTO**

### Johtokunta

Koulujen ja lukioiden johtokunnat toimivat kasvatus- ja koulutuslautakunnan suomenkielisen jaoston alaisina ja huolehtivat opetuksen ja kasvatuksen kehittämisestä ja tukemisesta sekä koulun, lukion ja kodin yhteistyön edistämisestä.

Johtokunta hyväksyy vuosittain koulun opetussuunnitelmaan perustuvan lukuvuosisuunnitelman lukuun ottamatta vuotuisia työaikoja. Johtokunta hyväksyy järjestyssäännöt tai antaa muut koulussa tai lukiossa sovellettavat järjestysmääräykset. Lisäksi johtokunta erottaa peruskoulun oppilaan tai lukion opiskelijan enintään kuukaudeksi ja päättää, että erottaminen voidaan panna täytäntöön ennen kuin päätös on lainvoimainen, sekä päättää lukion opiskelijan oikeudesta osallistua opetukseen, jos tämä on tutkimuksen alaisena rikoksesta.

**Johtokunta kaudella 2021-2025**

**Uudet johtokunnan jäsenet valitaan to 28 .8.2025**

**Puheenjohtaja** Paula Tyrväinen, varajäsen Mia Tarvainen
**Varapuheenjohtaja** Arja Muhonen, varajäsen Tatiana Chernysova
**Huoltajat** Johanna Laaja, varajäsen Sari Viljanen
Rope Sidebras, varajäsen Laura Kettunen
Lauri Thurén, varajäsen Tero Tolonen
**Opettajat** Wille Riihelä, varajäsen Tomi Asuintupa
Pia Kievari, varajäsen Lotta Jokipaltio-Hari
**Henkilökunta** Kiia Kairamaa, varajäsen Merja Korhonen

Oppilaskunnan edustajat ja heidän varajäsenensä valitaan vuosittain.

Johtokunnan jäsenet välittävät mielellään palautetta koulun toiminnasta ja ovat tavattavissa koulun tapahtumien yhteydessä. Johtokunnan kokousten pöytäkirjat löytyvät koulun kotisivuilta.

Helsingissä koulujen johtokuntien toimikausi on neljä vuotta kuten kaupunginvaltuustolla ja muilla edustuksellisilla toimielimillä.

**Koulun organisaatio**

Koulun toiminnasta vastaa ja sitä johtavat rehtori ja kaksi virka-apulaisrehtoria, joilla ei ole omia opetustunteja, vaan he työskentelevät päätoimisesti hallintotehtävissä. Molemmissa rakennuksissa on erikseen sovittuja opettajia, johtoryhmän jäseniä, joilla on hallinnollisia tehtäviä ja jotka tarvittaessa toimivat rehtoreiden sijaisina. Koulun johtoryhmään kuuluu kuusi opettajaa rehtoreiden lisäksi.

Koulun toimintaa suunnitellaan, toteutetaan ja arvioidaan yhdessä koko henkilökunnan kanssa. Opettajat muodostavat erilaisia työryhmiä, joilla on luokkatasojen/aineryhmien opetukseen ja erilaisiin arjen järjestämiseen ja kehittämiseen liittyviä tehtäviä.

**Osallisuusryhmiä**
Koulussamme toimii useita oppilaiden ryhmiä, joilla on tärkeitä tehtäviä koulun arjessa. Opettajat ohjaavat toimintaa.

**Kummitoiminnassa** vanhemmat oppilaat auttavat ja leikittävät pienempiä.

**Oppilaskunta ja hallitus**

Oppilaskunnan hallitukseen kuuluu 2 oppilasta/luokka. Hallitus ottaa virallisesti kantaa, suunnittelee ja järjestää tapahtumia ja tempauksia koko koulun iloksi. Oppilaista koottu ryhmä Ekoröllit on vastuussa oppilaiden ympäristötoiminnasta.

**Välkkärit**

Oppilaista valitut Välkkärit opettavat pelejä ja leikkejä sekä pitävät liikuntavälinelainaamoa.

**Ruokala-TET**

Ylätalon oppilaat ovat työpareina ruokalassa kaksi päivää osana TET-toimintaa.

***Mukavaa ja antoisaa lukuvuotta kaikille!***